Það sem kannski skiptir mig mestu máli sem heilsufélagsfræðing er að ég ólst upp í samfélagi þar sem við trúðum því að heilbrigðisþjónusta sé réttur , en ekki forréttindi . Viðhorf Íslendinga til heilbrigðiskerfisins Þegar við skoðum viðhorf Íslendinga til heilbrigðismála , þá er svarið einfalt : Íslendingar vilja réttlátt heilbrigðiskerfi , þar sem ríkisvaldið ber mesta , ef ekki alla , ábyrgð á að veita heilbrigðisþjónustu . Þessi breyting sýnir andstöðu þjóðarinnar við útgjaldaþróunina síðan 2003 . Niðurstöðurnar sýna breiða samstöðu á meðal Íslendinga um að ríkið eigi að vera ábyrgt fyrir að veita þessa þjónustu , en yfir 80% telja að ríkið eigi örugglega að veita slíka þjónustu og nánast allir aðrir viðmælendur segja sennilega . Mynd 1 : Á ríkið að veita einstaklingi sem á við þunglyndi eða geðklofa að stríða heilbrigðisþjónustu ? Mynd 2 sýnir að Íslendingar eru , í samanburði við önnur lönd , mjög á móti þessu fyrirkomulagi . Aðeins Frakkar og Króatar eru andsnúnari því að hinir efnaðri geti greitt fyrir betri heilbrigðisþjónustu . En hvernig tengist þetta þeirri þróun sem við höfum séð í heilbrigðiskerfinu undanfarna áratugi ? Þróun heilbrigðismála á Íslandi Það má skipta flestum heilbrigðiskerfum í þrjá flokka : einkarekstrarkerfi , skyldutryggingakerfi og félagsleg heilbrigðiskerfi . Við byrjuðum að þróa kerfi hér á landi í líkingu við félagsleg heilbrigðiskerfi á 20. öldinni . Spurningin sem við þurfum því að spyrja okkur er : hversu vel hefur tekist til að skapa það heilbrigðiskerfi sem stærstur hluti Íslendinga vill , og hvernig eru væntanlegar breytingar á kerfinu samrýmanlegar viðhorfum Íslendinga ? Margar góðar hugmyndir eru í frumvarpinu sem gætu aukið gæði þjónustu og dregið úr kostnaði . Í samanburði á heilbrigðiskerfum í 17 þróuðum iðnríkjum setti World Health Organization bandaríska kerfið í síðasta sætið . Einnig sýna viðhorfarannsóknir að Bandaríkjamenn eru afar ósáttir við kerfið . Þess vegna vakna spurningar um tilgang breytinganna . Möguleg stefnumótun á hverjum tíma endurspeglar ákvarðanir sem hafa verið teknar í fortíðinni . Á Íslandi höfum við orðið vitni að stefnumótun sem færir okkur frá félagslegu heilbrigðiskerfi , sem við langflest viljum halda í , yfir í kerfi sem gæti orðið líkara því heilbrigðiskerfi sem finna má til dæmis í Bandaríkjunum . Öll gögn benda til þess að Íslendingar séu að stærstum hluta sammála um hvernig heilbriðiskerfi við viljum og núverandi stefnumótun virðist í andstöðu við þau almennu viðhorf . Þess vegna verðum við að velta fyrir okkur hvernig samfélag við viljum og hvað við viljum gera til að öðlast það samfélag . Og það sem skiptir kannski mestu máli er að við erum í dag að móta samfélagið fyrir komandi kynslóðir og skapa Ísland framtíðarinnar . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .